
Врз основа на чл. 36 точка 9 од Законот за локална самоуправа (Сл. Весник на РМ Бр. 5/2002), чл. 22 од Статутот на Општина Битола (Сл. Гласник на Општина Битола Бр. 10/05 и 17/08) и Програмата за работа на Општина Битола, Советот на Општина Битола на својата Седница одржана на ден ____________ 2026 година го усвои следниот:
И З В Е Ш Т А Ј

за реализација на 

Програма за животна средина на подрачјето на  Општина Битола 

за 2025 година
Програмата за животна средина на подрачјето на Општина Битола за 2025 година, претставуваше рамка за спроведување на политиката за заштита и унапредување на животната средина на општината, со реализирање на проекти и активности за кои се користени  финасиски средства од Буџетот на Општина Битола за 2025година, дел од проектите и активностите се финансирани од Буџетот на РСМ, Меѓународни фондови, донатори, а за реализација на одредени мерки не беа потребни финансиски средства.
Програмата за животна средина на подрачјето на Општина Битола за 2025 година согласно утврдените мерки за заштита на животната средина на подрачјето на Општина Битола за 2025година, е реализирана низ следните програмски активности:

1. Заштита на квалитетот на амбиенталниот воздух
1.1. Реализација на Планот за подобрување на квалитетот на амбиентниот воздух на подрачјето на Општина Битола
Реализацијата и спроведувањето на мерките предвидени со Планот се одвиваат во континуитет, дел од мерките се преточени во конкретни активности за кои се обезбедени средства од Буџетот на Општина Битола за 2025 година, а за реализација на одредени мерки, не се потребни финансиски средства. 

· Континуирано оценување на квалитетот на амбиенталниот воздух врз основа на редовни мерења преку државната мрежа 

1.2. Изработка на Краткорочен акционен план за чист воздух во кој се утврдени мерки коишто треба да се превземат на краток рок особено за идентификација на причините за настанатите појави за да се намали ризикот или времетраењето на надминувањата. Краткорочниот акционен план се подготвува во соработка со органот на државна управа надлежен за работите од областа на животната средина и  органот на државна управа надлежен за работите од областа на здравството.

1.3. Изготвување  на Информација за квалитетот на амбиенталниот воздух на подрачјето на градот Битола се врши врз основа на редовни мерења преку државната мрежа за мониторинг на воздухот и информирање на јавноста преку Соопштенија при надминување на Праг на информирање и Праг на алармирање.

1.4. Субвенционирање на граѓани за набавка на инвертери за затоплување

Реализирање на мерка од Планот за подобрување на квалитетот на воздухот за намалување на загадувањето од затоплувањето на домовите. 
· Согласно Јавен повик од Април, 2025година доделени се субвенции на 134граѓани за надоместок на дел од трошоците за набавка на инвертер уреди
· Средствата во висина од 3.000.000,00денари обезбедени од Буџетот на Општина Битола согласно Програмата за животна средина за 2025 година се целосно реализирани.

1.5.Трансфери на средства до училиштата за набавка на прочистувачи на воздух 
Реализирање на програмска активност за која во Буџетот на Општина Битола согласно Програмата за животна средина за 2025 година беа планирани средства во висина од 700.000,00 денари
· Согласно Одлука на Советот на Општина Битола за примање на трајно користење на движни ствари на Општина Битола – прочистувачи на воздух за потребите на градинките и средните училишта бр.09-101/3 од 26.08.2025година. Владата на РСМ во насока на подобрување на квалитетот на амбиентниот воздух во општините, односно намалување на последиците од аерозагадувањето преку обезбедување на прочистувачи на воздух во јавни објекти на територијата на општината (објекти од областа на образованието - основни и средни училишта и објекти во кои се згрижуваат деца од предучилишна возраст-градинки во додели на трајно користење без надомест десет прочистувачи на воздух. 
· Активноста е реализирана без финансиски импликации врз Буџетот на Општина Битола за 2025 година.
2. Управување со отпад

2.1. Спроведување на мерки од Локален акционен план за управување со отпад 

Општина Битола во партнерство со ЈП Комуналец и во соработка со претставниците на Салар интернационал во континуитет работи на унапредување на управувањето со отпадот, подобрување на услугите за управувањето со отпадот, усогласување со стандардите на ЕУ и создавање на  чиста и безбедна средина за граѓаните на Општина Битола. 

· Согласно Одлука на Совет на Општина Битола бр.9-129/13 од 27.11.2025година за примање на донација на садови за собирање на отпад од МЖСПП на РСМ, доделени се 10 500 канти за собирање на отпад (5250 жолти и 5250 зелени канти од 120л)  на Општина Битола и истите со Одлука на Совет на Општина Битола бр.9-129/14 од 27.11.2025година за давање на донација во вид на добра се доделени на ЈКП Комуналец Битола.
2.2. Поставување на вендинг машини во соработка со Пакомак
Општина Битола во соработка со Пакомак постави повратни вендинг машини за собирање на пластични шишиња и лименки од населението. Корисниците на машините за секое шише/ лименка добиваат по еден Зелен поен со вредност од 0,5 денари.

Активноста претставува континуитет од 2024година, а главната цел е што повисока свест- помалку отпад.

· Средствата за субвенционирање на зелени поени во висина од 1.300.000,00денари обезбедени од Буџетот на Општина Битола согласно Програмата за животна средина за 2025 година се целосно реализирани.


3. Субвенционирање на замена на дограма за домаќинства
· Во текот на 2025 година(Март, 2025година) е спроведен јавен повик за субвенционирање на дел од трошоците за монтирање и набавка на дограма за домаќиинства за замена на стара дрвена дограма со нова ПВЦ или алуминиумска.

· Средствата во висина од 1.000.000,00 денари обезбедени од Буџетот на Општина Битола согласно Програмата за животна средина за 2025 година се целосно искористени
4. Подигање на јавната свест за значењето на животната средина 

Оваа програмска активност се реализира во континуитет низ годините со цел да се подигне јавната свест за значењето на заштита на животната средина на повисоко ниво и да се охрабри населението да превземе чекори за заштита и грижа на истата.
Оваа година оваа активноста е реализирана без финансиски импликации врз Буџетот на Општина Битола. Реализирани се активности и кампањи од повеќе аспекти и за различни интересни групи.

Особено се опфатени школските деца,  на чија сензибилизација се работи во континуитет во склоп на училишните програми со организирани настани со различни теми од областа на животната средина.

Преку Проект во соработка со Салар интернационал издвоени се средства за подигнување на јавната свест за придобивките од селекција на отпад и подобрување на системот за управување со отпад. Согласно истиот Проект и изработениот Локален акционен план за 
Општина Битола, спроведени се едукативни настани по градинки, училишта и медиуми и спроведување на мини еко кампањи преку културни настани

Акција Генералка викенд – кампања за подигнување на јавната свест на урбнаните и месни заедници, основни и средни училишта за затворање на дивите депонии и оплеменување на просторот.
Пакомак поставување на вендинг машини – подигнување на јавната свест за рециклирање на пластични ПЕТ шишиња и лименки преку стимулирање со поврат на средства за секое рециклирано шише/лименка поврат од 0,5 денари. 
· Оваа програмска активност е реализирана без финансиски импликации врз Буџетот на Општина Битола за 2025 година.
5. Унапредување на зелени површини - Урбано зеленило 

5.1. Изработката на Зелен катастар на територијата на Општина  Битола - Дел четврти 
Според Законот за јавно зелениоло член 5 став 1 и согласно издвоените финансиски средства во Програмата за животна средина, со јавна набавка беше избран изработувач за изработка на стратешкиот документ Зелен катастар. Со изработка за Зелен катастар дел четврти, попишани се нови 12 269 точки(дрва и грмушки) на територијата на Општина Битола и тоа на следните потези:  од бензинска станица Црна река до “Стокомак“ – ул. “Македонски Гемиџии“ и населба “Карпош“, ул.“Прилепска“ место викано кај ветеринарната, Нов пазар, СТУ “Ѓорѓи Наумов“, хотел“Битола“, паркче УЗ“Панде Кајзеро“, ул.“Лавчански пат, Парк “Кајнако“, УЗ“Даме Груев“, Парк во населба “Баир“, м.в.“Меди“ и парк“Стрелиште“.
· За документацијата, Зелен катастар дел четврти беше одржана јавна презентација,  а финалниот документ е доставен на Општина Битола и ЈП Комуналец за понатамошно постапување.

· Средствата во висина од 1.000.000,00денари обезбедени од Буџетот на Општина Битола согласно Програмата за животна средина за 2025 година се целосно реализирани.
5.2. Подигнување на нови зелени површини

Општина Битола во соработка со ЈКП „Комуналец“ во континуитет во текот на 2025 година вршеше засадување на  едногодишни садници и повеќегодишни садници на повеќе локации  низ градот, при што во најголем дел се изврши обновување и дооформување на постоечките парковски површини и зеленило. Исто така, дел од основните училишта  во рамки на глобалната мрежа на училишта и web заедница за одржлив развој се вклучија во акции за засадување на садници во рамки на училиштата. 
6.  СПРОВЕДУВАЊЕ НА ОДРЕДЕНИ ЗАКОНСКИ ПРОЦЕДУРИ
Законот за животната средина предвидува обврски за изработка на различни стратешки документи во процесот на планирање и спроведување на планови и конкретни активности, оценки, еколошки дозволи и сл., кои се неопходни во процесот на носење на одлуки за животната средина. 

7.1. Законски процедури кои Општина Битола ги спроведува како надлежен орган  
7.2 Издавање Б-интегрирани еколошки дозволи за работење на инсталациите кои влијаат врз животната средина

Општина Битола во континуитет ја спроведува процедурата за издавање Б-интегрирани еколошки дозволи за инсталации кои според Законот подлежат на оваа процедура(согласно одредби од чл.95, 122 и 123 од Законот за животната средина). 
Во текот на 2025 година, до Одделението за урбанистичко планирање и животна средина беа

поднесени вкупно 10 (десет) барања за добивање на Б- интегрирана еколошка дозвола. Од вкупниот број на поднесени барања, девет се однесуваат на издавање на Б- интегрирана еколошка дозвола, додека едно барање се однесува на измена и дополнување на веќе издадена дозвола. 
7.3 Одобрување на елаборати за заштита на животната средина 

Општина Битола во континуитет ја спроведува процедурата за одобрување на елаборати за заштита на животната средина за дејности и активности кои се наведени во Уредбата за дејностите и активностите за кои задолжително се изработува елаборат, а за чие одобрување е надлежен Градоначалникот на Општината (согласно чл.26 од Законот за животната средина). 

До Одделението за урбанистичко планирање и заштита на животната средина  во 2025 година, на животната средина се доставени 48 Барања за одобрување на елаборати за заштита на животната средина.
7. Реализација на програмата

Согласно Програмата за животна средина на подрачјето на Општина Битола за 2025 година 
(Декември, 2024) за проекти и активности беа испланирани 9.000.000,00 денари од Буџетот на Општина Битола за 2025година. Во текот на 2025 година, Програмата за животна средина беше предмет на 2 измени и дополнувања и Ребаланси на Буџетот за 2025година:

1. Измени и дополнувања на Програмата за животна средина на подрачјето на Општина Битола за 2025 година( Одлука бр.09-90/10 од Јули, 2025)
2.  Измени и дополнувања на Програмата за животна средина на подрачјето на Општина Битола за 2025 година(Одлука бр.09-117/20 од Ноември, 2025)
Табеларен приказ на Програмата за животна средина за 2025 година и нејзина реализација
	
	
	Програма за животна средина за 2025 година

Буџет
	Измени и дополнувања на Програмата за животна средина за 2025 година   

(бр.09-90/10 од 14.07.2025г.)

Ребаланс 1
	Измени и дополнувањана Програмата за животна средина за 2025 година   

(бр.09-117/20 од 14.11.2025г.)

Ребаланс 2
	Реализација

	
	Животна средина
	
	
	
	

	1.
	Изработка на Зелен Катастар дел четврти
	1.000.000,00 денари
	1.000.000,00 денари
	1.000.000,00 денари
	реализирано

	2.
	Редизајнирање на постоечки простори за одлагање и селекција на отпад и на јавни зелени површини на колективни стамбени згради
	2.000.000,00 денари
	Пренамена -Поставување на подземни садови за комунален отпад 

2.500.000,00 ден

(2.000.000,00 дени + 500.000,00 ден)
	/


	

	3.
	Изработка на Катастар на отпад
	500.000,00 денари
	
	
	

	4.
	Кампањи  за подигање на јавната свест за заштита на животната средина, управување со отпад ...
	100.000,00 денари
	100.000,00 денари
	/


	реализирано без финансиски импликации

	5.
	Изработка Катастар на стационарни извори на бучава
	200.000,00 денари
	200.000,00 денари
	/


	

	6.
	Изработка на Катастар на загадувачи на води
	200.000,00 денари
	200.000,00 денари
	/
	

	
	Субвенции
	
	
	
	

	1.
	Субвенционирање на инвертер клима уреди
	3.000.000,00 денари
	3.000.000,00 денари
	3.000.000,00 денари
	реализирано

	2.
	Субвенционирање на замена на дограма за домаќинства
	1.000.000,00 денари
	1.000.000,00 денари
	1.000.000,00 денари
	реализирано

	3.
	Субвенционирање на зелени поени - Проект за поставување на вендинг машини со Пакомак
	300.000,00 денари
	Додадени 1.000.000,00 ден

(1.000.000,00 ден + 300.000,00ден)
	1.300.000,00 денари
	реализирано

	4.
	Трансфери на средства до училиштата за набавка на прочистувачи на воздух
	700.000,00 денари
	700.000,00 денари
	/
	реализирано

Средства обезбедени од Влада на РСМ

	
	Вкупен буџет
	9.000.000,00 денари
	10.000.000,00 денари
	6.300.000,00 денари
	100 %


     Подносител на Извештајот
Комисија за човекова средина, во соработка со Одделение за урбанистичко планирање и  заштита на животна средина
   Доносител на извештајот
      Совет на Општина Битола

